Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 261/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) ΑΡΙΘ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΙΣΗΣ ΑΡΘΡΟ 5

ΠΟΠ ( ) ΠΓΕ (x)

Αριθμός φακέλου που δίδεται από το κράτος μέλος: -

1. Αρμόδια υπηρεσία του κράτους μέλους Ονομασία: Institut national des appellations d'origine

Διεύθυνση: 138, avenue des Champs-Élysées - F-75008 Paris

Tηλ. (33-1) 53 89 80 00

Φαξ (33-1) 42 25 57 97

2. Aιτών όμιλος 2.1. Ονομασία: Syndicat des miels de Provence et des Alpes du Sud

2.2. Διεύθυνση: Maison des agriculteurs, 22, avenue Henri-Pontier - F-13626 Aix-en-Provence

2.3. Σύνθεση: παραγωγός/μεταποιητής (x) άλλος ( ).

3. Τύπος του προϊόντος: κεφάλαιο 17.02 - μέλι

4. Περιγραφή της συγγραφής υποχρεώσεων (σύνοψη των όρων που προβλέπονται στο άρθρο 4, παράγραφος 2)

4.1. Ονομασία: "Miel de Provence"

4.2. Περιγραφή - Βοτανική: μέλι μονοανθές ή πολυανθές, συμπεριλαμβανομένου και του μελιού από μελιτώδεις εκκρίσεις, που προέρχεται από τη φυσική χλωρίδα της Provence ή από άλλη ειδική καλλιέργεια της Provence, εξαιρουμένων των καλλιεργειών της κράμβης, του ηλιάνθου ή της μηδικής καθώς και κάθε άλλης μη ειδικής καλλιέργειας.

- Γυρεολογική: ειδικές γύρεις της Provence, το δε γυρεολογικό φάσμα των μελιών θα πρέπει να παρουσιάζει σε όλες τις περιπτώσεις μια ιδιαιτερότητα της Provence.

- Οργανοληπτική - για τα μονοανθή μέλια: άρωμα που αντιστοιχεί στην κυριαρχούσα ανθοφορία από την οποία προέρχεται·

- για τα πολυανθή μέλια: άρωμα άνθους, φυτικό ή φρουτώδες.

4.3. Γεωγραφική περιοχή - Τα έξι διαμερίσματα της περιφέρειας Provence - Alpes - Côte d'Azur, με εξαίρεση τις εξής κοινότητες και καντόνια:

- Διαμέρισμα Alpes de Haute-Provence: καντόνια Saint-Paul, Allos, Colmars-les-Alpes, Barcelonnette, και κοινότητες Méolans-Revel, Auzet, Barles, Verdaches, Seyne-les-Alpes, Méailles, Le Fugeret, Braux, Le Vernet.

- Διαμέρισμα Hautes-Alpes: καντόνια Saint-Étienne en Dévoluy, Saint-Firmin, Saint-Bonnet, Orcières, L'Argentière-la-Bessée, La Grave, Monetier-les-Bains, Briançon, Aiguilles, Guillestre, Embrun, και κοινότητες Saint-Julien en Beauchêne, Montbrand, La Haute-Beaume, Réallon.

- Διαμέρισμα Alpes-Maritimes: καντόνια Saint-Étienne de Tinée, και κοινότητες Sauze, Villeneuve d'Entraunes, Saint-Martin d'Entraunes, Entraunes, Péone, Beuil, Roubion, Roure, Ilonse, Châteauneuf d'Entraunes, Valdeblore, Saint-Martin de Vésubie, Belvédère, Tende, La Brigue, Saint-Sauveur de Tinée, Rimplas, Guillaumes.

- Η ζώνη που υπονομάζεται Drôme provençale: καντόνια Buis-les-Baronnies, Dieulefit, Grignan, La Motte-Chalançon, Marsanne, Montélimar, Nyons, Pierrelatte, Remuzat, Sederon, Saint-Paul-Trois-Châteaux.

- Το ανατολικό μέρος του Gard: οι ζώνες Garrigues, Soubergues, Bas-Vivarais, Vallée du Rhône και Plaine viticole που ανήκουν στο διαμέρισμα του Gard.

4.4. Απόδειξη προέλευσης: ο έλεγχος της τοποθεσίας που βρίσκονται τα μελισσοκομεία στη γεωγραφική περιοχή παραγωγής είναι το πρώτο μέσο που επιτρέπει να εξασφαλιστεί ότι το μέλι προέρχεται από την περιοχή της Provence του μελιού. Η γυρεολογική ανάλυση αποτελεί το δεύτερο μέσο (βλέπε 4.6.1 παρακάτω).

4.5. Μέθοδος παραγωγής: κατά τις διαφόρους περιόδους εκκρίσεως νέκταρος ή μελιτωδών εκκρίσεων, τοποθετούνται οι κυψέλες στη γεωγραφική περιοχή παραγωγής. Το μέλι στη συνέχεια συγκομίζεται, εξάγεται από τις κηρύθρες και αποθηκεύεται. Οι τόποι εξαγωγής, συσκευασίας και/ή αποθήκευσης μπορεί να βρίσκονται εκτός της γεωγραφικής ζώνης παραγωγής. Αφού εξακριβωθεί η συμμόρφωση του μελιού με τα χαρακτηριστικά που ορίζονται στη συγγραφή υποχρεώσεων, το μέλι συσκευάζεται, και στη συνέχεια διατίθεται στο εμπόριο είτε χύμα είτε σε δοχεία. Στη σήμανση των δοχείων πρέπει να περιλαμβάνονται όλες οι ενδείξεις που είναι υποχρεωτικές από τη συγγραφή υποχρεώσεων.

4.6. Δεσμός 1. ένα ιδιαίτερο χαρακτηριστικό

Τα miels de Provence παράγονται από νέκταρ ή μελιτώδεις εκκρίσεις που συλλέγουν οι μέλισσες από την τοπική χλωρίδα ή από ειδικές καλλιέργειες της Provence. Όλα τα χαρακτηριστικά των μελιών αυτών συνδέονται απευθείας με τις ιδιαιτερότητες του βοτανικού περιβάλλοντος της Provence. Το ίδιο συμβαίνει για τα οργανοληπτικά και τα γυρεολογικά χαρακτηριστικά.

Για να διασφαλιστεί ο δεσμός μεταξύ του miel de Provence και της γεωγραφικής του προέλευσης, είναι συνεπώς απαραίτητο να καθοριστεί ποια είναι τα φυτά από τα οποία προέρχεται το μέλι αυτό. Ο καθορισμός του γυρεολογικού φάσματος (συνίσταται στον καθορισμό των γύρεων που εμφανίζονται στο μέλι και στον καθορισμό της αντίστοιχης συχνότητάς τους), επιτρέπει στον αναλυτή να διασφαλιστεί για την ανθική προέλευση και συνεπώς τη γεωγραφική προέλευση του μελιού. Ο περιοριστικός χαρακτήρας του καταλόγου που εμφαίνεται στις σελίδες 5 και 6 της συγγραφής υποχρεώσεων επιτρέπει να εξαιρεθούν από την προέλευση Miel de Provence τα μέλια τα οποία δεν προέρχονται από τη χλωρίδα της Provence.

2. μία φήμη

- Υπάρχει στην Provence μία παραδοσιακή παραγωγή μελιών όπως εμφαίνεται κυρίως στο inventaire du patrimoine culinaire de la France - Provence - Alpes - Côte d'Azur (Ed. Albin Michel / CNAC - 1995). Εξάλλου, στη νοτιοανατολική Γαλλία υπάρχουν άριστες κλιματικές συνθήκες και πρώιμες ανθοφορίες (από το Φεβρουάριο - Μάρτιο για το δενδρολίβανο) και όψιμες (από Σεπτέμβριο - Οκτώβριο για το ρείκι παραδείγματος χάρη). Η ύπαρξη πολυαρίθμων μελιφόρων φυτών και η παραδοσιακή πρακτική της εποχιακής μετακίνησης των κυψελών επιτρέπει την παραγωγή ποικίλων μελιών τα οποία εκτιμώνται από τους καταναλωτές.

- Η φήμη του miel de Provence συνδέεται επίσης με τα τυπικά χαρακτηριστικά και τις αναγνωρισμένες αρωματικές του ιδιότητες (μέλια λεβάντας, δενδρολίβανου, πολυανθή μέλια ...)

4.7. Οργανισμός επιθεώρησης Ονομασία: ULASE

Διεύθυνση: place du Champs-de-Mars - F-26270 Loriol-sur-Drôme

4.8. Επισήμανση - "Miel de Provence" που σημειώνεται ενδεχομένως από ένδειξη που αφορά την ανθική προέλευσή του σύμφωνα με τις διατάξεις της συγγραφής των υποχρεώσεων.

- Πιστοποιημένα χαρακτηριστικά σύμφωνα με το ULASE, Place du Champs-de-Mars - F-26270 Loriol-sur-Drôme.

4.9. Εθνικές απαιτήσεις: -

Αριθ. ΕΚ: FR/00181/00.12.21.

Ημερομηνία παραλαβής της πλήρους αίτησης: 28 Mαΐου 2003.